**ПРАВИЛНИК**

**ЗА ПРИЕМАНЕ НА СТУДЕНТИ В КОЛЕЖА ПО ТУРИЗЪМ** – **ВАРНА**

**ПРИ ИКОНОМИЧЕСКИ УНИВЕРСИТЕТ** – **ВАРНА ЗА УЧЕБНАТА 2025/2026 година**

**РАЗДЕЛ І**

**Общи положения**

 **Чл.1 (1)** Студентите в Колежа по туризъм **–** Варна се приемат след завършено средно образование, съгласно Закона за предучилищното и училищното образование.

 **(2)** Завършилите средно образование се допускат да кандидатстват едновременно във всички специалности и форми на обучение съгласно Приложение №1.

**Чл.2 (1)** Местата за прием в Колежа по туризъм **–** Варна се обявяват по специалности и форми на обучение в рамките на определения от Министерството на образованието и науката (МОН) план.

 **(2)** При подаването на кандидатстудентските документи, кандидат-студентите подреждат желаните специалност и форма на обучение.

 **(3)** За учебната 2025/2026 година студентите заплащат за обучението си такса, определена от Министерския съвет и/или Академичния съвет на ИУ - Варна.

 **(4)** При наличие на свободен капацитет в рамките на капацитета на професионално направление „Туризъм“, Колежът по туризъм - Варна може да организира прием на студенти срещу заплащане по реда на чл.21, ал.2 от ЗВО, след решение на Академичния съвет на Икономически университет – Варна.

**Чл.3** **(1)** При подаване на документите за кандидатстване се заплаща такса, съгласно действащите нормативни актове.

 **(2)** Освобождават се от плащане на тази такса лица с трайни увреждания и намалена работоспособност 70 и над 70 на сто; военноинвалиди и военнопострадали; кръгли сираци; лица, които към момента на навършване на пълнолетие са с предприета мярка за закрила по реда на Закона за закрила на детето - настаняване в приемно семейство, социална услуга от резидентен тип или специализирана институция; близнаци, когато са кандидатствали едновременно в Колежа по туризъм – Варна; майки с три и повече деца след представяне на съответния документ.

**РАЗДЕЛ ІІ**

**ПРИЕМАНЕ НА СТУДЕНТИ**

**ПОДРАЗДЕЛ І**

**Условия за кандидатстване**

**Чл.4 (1)** Приемът за всички планови места за всички специалности е след подаване на документи на определени дати за прием на документи на място в Колежа по туризъм - Варна или след използване на онлайн системата за кандидатстудентски прием, обявена на уебсайта на ИУ-Варна и Колежа по туризъм – Варна, съгласно Приложение № 2.

 **(2)** Колежът по туризъм - Варна организира прием на документи и класиране самостоятелно.

 **(3)** Кандидат-студентът заявява своя избор за прием по специалности при подаване на документите за кандидатстване. Във всички специалности и форми на обучение се изучава английски като първи чужд език, а разпределението по групи, изучаващи втори чужд език (немски и руски), се определя от Колежа по туризъм - Варна.

**Чл.5 (1)** За обявените планови места в Колежа по туризъм - Варна могат да кандидатстват всички български граждани, в т.ч. лица с двойно гражданство, едното от които е българско, които:

1. са завършили средно образование, даващо им право да продължат обучението си във висши училища;
2. не изтърпяват присъда лишаване от свобода към началото на учебната година.

**(2)** Лицата, завършили висше образование, субсидирано от държавата и придобили образователно-квалификационна степен „бакалавър” или „магистър, не могат да кандидатстват за второ висше образование, субсидирано от държавата в по-ниска от притежаваната от тях образователно-квалификационна степен. Тези кандидат-студенти могат да се обучават срещу заплащане.

**(3)** Българските граждани, завършили средно образование в чуждестранни училища, представят УДОСТОВЕРЕНИЕ от РЕГИОНАЛНО УПРАВЛЕНИЕ НА ОБРАЗОВАНИЕТО (по местоживеене) за призната степен на образование, даваща им право да продължат обучението си във висше училище (съгл. § 5 от Закона за народната просвета и измененията в Наредба № 2 от 14.04.2003 г.).

**(4**) Чуждестранните граждани, постоянно пребиваващи на територията на Република България, чужденците от българска народност, постоянно живеещи в чужбина, чужденците със статут на бежанци, както и граждани на държави-членки на Европейския съюз и на Европейското икономическо пространство, кандидатстват по условията и реда, установени за българските граждани.

**(5)** Кандидат-студентите по чл.5 (4), кандидатстващи за обучение в специалност, преподавана на български език, представят документ за владеене на български език.

**(6)** Не се допускат да кандидатстват:

1. чуждестранните граждани, пребиваващи временно в Република България;
2. лица, приети за студенти в същото или друго висше училище, ако не представят документ, че са се отписали;

**Чл.6 (1)** Кандидат-студентите, лауреати на национални и международни олимпиади по чужди езици и в професионално направление „Туризъм”, завършващи средно образование в годината, в която се провежда олимпиадата, се приемат без класиране и извън утвърдения от МОН прием.

 **(2)** Лауреати на национални и международни олимпиади по смисъла на Наредбата за държавните изисквания за приемане на студенти във висшите училища на Република България са кандидат-студенти, получили оценка отличен (6) на националните олимпиади или са носители на златен, сребърен и бронзов медал от международните олимпиади. Правата се ползват еднократно.

**Документи за кандидатстване**

**Чл.7** Подаването на документи за участие в кандидатстудентски прием се осъществява на място в Колежа по туризъм - Варна или чрез онлайн системата за кандидат-студентски прием. Кандидат-студентите подават следните документи:

1. Заявление до директора на Колежа, по образец на Колежа по туризъм – Варна.

2. Оригинал и копие на дипломата за завършено средно образование. Оригиналът на дипломата се връща на кандидата веднага след сверяване с копието и заверка от длъжностното лице, което приема кандидатстудентските документи. Кандидат-студентите, които ще подадат документи чрез онлайн системата за кандидатстудентски прием**,** прилагат сканирано копие на дипломата за завършено средно образование.

3. Завършилите средно образование в чуждестранни училища представят УДОСТОВЕРЕНИЕ ОТ РЕГИОНАЛНО УПРАВЛЕНИЕ НА ОБРАЗОВАНИЕТО (по местоживеене) за признаване на завършено средно образование, с вписан приравнен успех към българската система за оценяване.

4. Лична карта – оригинал за сверяване с данните попълнени в заявлението (за тези кандидати, които подават документи на място в Колежа по туризъм - Варна). Кандидат-студентите, подали документи чрез онлайн системата за кандидат-студентски прием, представят оригинала в деня на записване след класиране.

5. Състезателен картон по образец на Колежа по туризъм - Варна. При евентуални проблеми в попълването на състезателния картон уточнения се правят по e-mail или мобилен телефон.

6. Кандидат-студентите, лауреати на национални и международни олимпиади по чужди езици, завършващи средно образование в годината, в която се провежда олимпиадата, представят документ от МОН.

7. Документи за отписване от съответното висше училище.

8. Документ за внесена такса за участие в класиране. Таксата се внася по банков път. Кандидат-студентите, които ще подадат документите чрез онлайн системата за кандидатстудентски прием прилагат документ за внесената такса в обслужващата търговска банка:

УниКредит Булбанк АД

IBAN: BG59UNKR70003125161789

BIC: UNCRBGSF

Титуляр: Икономически университет – Варна,

като във вносната бележка за „задължено лице“ се изписва името – собствено, бащино и фамилно и ЕГН на кандидат-студента, а за „основание на плащане“ се изписва „кандидатстудентска такса“.

9. Документ, удостоверяващ определени обстоятелства – кръгли сираци, майки с три и повече деца, близнаци, които кандидатстват едновременно, военноинвалиди и военнопострадали, лица с намалена работоспособност 70 и над 70 на сто, и лица, които към момента на навършване на пълнолетие са с предприета мярка за закрила по реда на Закона за закрила на детето - настаняване в приемно семейство, социална услуга от резидентен тип или специализирана институция.

**Чл.8** Подадените кандидатстудентски документи важат само в годината на кандидатстване.

**(1)** След обявения в графика срок не се приемат кандидатстудентски документи и не се нанасят корекции в подадените документи;

**(2)** Не се приемат кандидатстудентски заявления, към които не са приложени всичките необходими документи или същите не са попълнени точно и четливо;

**(3)** Подадените кандидат-студентски документи важат едновременно за всички обявени места при условие, че са записани със съответните шифри в състезателния картон. При класиране се спазва последователността на шифрите на специалностите, а не тяхното словесно изписване;

**(4)** Отговорността за подреждането на специалностите и формите на обучение в състезателния картон е изцяло на кандидат-студента.

**ПОДРАЗДЕЛ IIІ**

**Образуване на бала за класиране**

**Чл. 9 (1)** Максималният бал за класиране на кандидат-студентите за двете специалности „Мениджмънт на туризма и развлекателния бизнес“ и „Мениджмънт на хотели и ресторанти“ е 24.00 и се образува както следва:

1. Оценката по български език и литература от курса на обучение, вписана в дипломата за завършено средно образование, а при липса на такава – оценката по общообразователна подготовка от дипломата за завършено средно образование;
2. Оценката по първи чужд език от курса на обучение, вписана в дипломата за завършено средно образование;

 3. Оценката по втори чужд език от курса на обучение, вписана в дипломата за завършено средно образование;

 4. Оценка от държавен зрелостен изпит, избран от кандидата **или** оценка от електронен кандидатстудентски изпит по чужд език (тест) в Икономически университет – Варна **или** оценка от държавен изпит по придобиване на професионална квалификация **или** държавен изпит по теория на професията и специалността **за завършили преди 2021 г. или** оценка от кандидат-студентски изпит по чужд език, положен през 2025 г. в друг университет в България (Приложение 3)**;**

**(2)** Допуска се кандидатстване с оценка (балообразуваща) от дипломата по чужд език, различен от чуждия език, с който се кандидатства.

**(3)** Когато в **УДОСТОВЕРЕНИЕТО**, признаващо завършено средно образование в чужбина, няма оценка, участваща в образуването на състезателния бал, за балообразуваща се признава оценката от официалния език на държавата, в която е придобито средното образование, при условие, че кандидатът владее български език.

**(4**) Чуждестранните граждани, постоянно пребиваващи на територията на Република България, чужденците от българска народност, постоянно живеещи в чужбина, чужденците със статут на бежанци, както и граждани на държави-членки на Европейския съюз и на Европейското икономическо пространство, кандидатстващи за обучение в специалност, преподавана на български език, представят документ за владеене на български език.

**ПОДРАЗДЕЛ ІV**

**Класиране на кандидат-студентите**

**Чл.10 (1)** Броят на местата за класиране се определя на основание утвърдения план от Министерския съвет, пропорционално на броя на кандидатстващите**:**

1. по специалности;

2. по форми на обучение (редовно и задочно);

 **(2)** Пропорционалното разпределение на местата за класиране се обявява след приключване на приема на кандидатстудентските документи.

**(3)** Класирането на кандидатите се извършва по низходящ ред на бала по реда на посочените в състезателния картон специалности и форми на обучение и в съответствие с обявените места.

**(4)** В класирането участват само кандидат-студенти, съгласно чл.4, ал. 1, чл.5, ал.2 чл.6, ал.1

**Чл.11** **(1)** Кандидат-студентите с равен състезателен бал с този на последния класиран в същата специалност, форма на обучение, се приемат.

**Чл.12 (1)** Резултатите от първото класиране се обявяват на 14 юли 2025 г. Всеки кандидат е длъжен сам да се информира дали е приет за студент и какъв е срокът за записване чрез уеб сайта на Колежа по туризъм - Варна.

**(2)** На първо класиране с диплома за средно образование-оригинал се записват кандидат-студентите, класирали се по първа желана специалност и форма на обучение.

**(3)** На първо класиране могат да се запишат и класираните не по първо желание, като писмено потвърдят чрез лично попълнена декларация, че не желаят да участват във второто класиране по първа желана специалност.

**(4)** Класираните кандидат-студенти не по първо желание и незаписани съгласно чл.12, ал.3 задължително потвърждават с декларация участието си във второ класиране в определените за записване и потвърждаване срокове съгласно чл.12, ал.5.

**(5)** Записването на приетите на първо класиране студенти съгласно чл.12, ал.2 и ал.3, както и потвърждаването за участие във второто класиране съгласно чл.12, ал.4 става **до 28 юли 2025 г.**

**(6)** Класираните кандидат-студенти, но не записали се и непотвърдили в срока съгласно чл.12, ал.5, губят правото си на по-нататъшно участие в класиране.

**(7)** Приетите за студенти на второ класиране се записват до **31 юли 2025** г.

**Чл.13** Незаетите места се обявяват след 01.08.2025 г**.** При наличие на свободни места след обявената окончателна дата за записване, същите се заемат от:

 **(1)** некласирани кандидат-студенти в Колежа по туризъм – Варна.

 **(2)** кандидат-студенти, подали допълнително кандидатстудентски документи след приключване на основен прием. Балът на кандидат-студентите за допълнителния прием по ал. 1 се образува съгласно чл. 10.

**ПОДРАЗДЕЛ V**

**Записване на новоприетите студенти**

**Чл.14 (1)** Новоприетите студенти се записват със заповед на Ректора.

**(2)** Колежът по туризъм – Варна публикува информация за записването на приетите студенти в сайта на Колежа – http://www.ct-varna.com.

**(3)** При записване, освен подадените вече документи, студентите представят още:

1. диплома за завършено средно образование – оригинал;

2. 4 броя цветни снимки – формат 3,5/4,5 см;

3. лична карта;

4. документи за записване на нови студенти;

5. документ за внесена такса в обслужващата търговска банка:

УниКредит Булбанк АД

IBAN: BG59UNKR70003125161789

BIC: UNCRBGSF

Титуляр: Икономически университет – Варна,

като във вносната бележка за „задължено лице“ се изписва името – собствено, бащино и фамилно и ЕГН на кандидат-студента, а за „основание на плащане“ се изписва „такса за обучение – специалност, в която ще се обучава студентът“.

 **(4)** Класираните кандидат-студенти, които не са се записали в определените срокове се считат за отказали се от обучение в Колежа по туризъм - Варна.

**(5)** Записването на приетите студенти е лично или с нотариално заверено пълномощно на приносителя, копие на което става неразделна част от документите на студента.

**Чл.15** Приетите студенти в специалност „Мениджмънт на туризма и развлекателния бизнес” провеждат задължително опознавателна учебна обиколка на България през м. септември 2025 г., като покриват разходите за транспорт, нощувки и музеи. При записването тези студенти заплащат определена сума, която покрива част от тези разходи (транспорт). Разходите за нощувки и музеи се заплащат по време на обиколката.

**Чл.16.** Колежът по туризъм – Варна приема (в рамките на утвърдения план) съобразно чл. 68, ал. 3 от ЗВО издържалите конкурсните изпити кандидати, които са кръгли сираци до 25 годишна възраст, и близнаци, когато са кандидатствали едновременно в Колежа и единият от тях е приет, инвалиди с трайни увреждания 70 и над 70%, военноинвалиди и военнопострадали.

**ПОДРАЗДЕЛ VІ**

**УСЛОВИЯ ЗА КАНДИДАТСТВАНЕ НА ЧУЖДЕСТРАННИ ГРАЖДАНИ**

**Чл.17.** Гражданите на държави-членки на Европейския съюз и на Европейското икономическо пространство се обучават по реда и условията, установени за българските граждани в ЗВО и раздел ІІІ на този правилник. Към документите, изисквани в посочения раздел, кандидатите по този член представят и документ, издаден от компетентен орган, с който се удостоверява правото на кандидата да продължи обучението си във висше училище на страната, в която е придобито средното образование.

**Чл.18.(1)** Гражданите на държави извън Европейския съюз и Европейската общност могат да кандидатстват и да се обучават:

1. В изпълнение на междуправителствени спогодби за образователен, научен и културен обмен;

2. Съгласно нормативни актове на Министерски съвет;

3. Срещу заплащане на такси за обучение съгласно чл.95, ал.8 от ЗВО.

**(2)** Чуждестранните граждани, които кандидатстват при условията на чл.95, ал.8 от ЗВО, подават документите си в срок до 29 септември в годината на кандидатстване. ([www.ue-varna.bg](http://www.ue-varna.bg) – Admission – Foreign Students)

 **(3)** Гражданите на държави извън Европейския съюз и Европейската общност могат да кандидатстват и да се обучават по реда за приемане на българските граждани във висшите училища на Република България, ако:

1. имат статут на постоянно пребиваващи на територията на Република България;

2. имат статут на бежанци;

3. са чужденци от българска народност, постоянно живеещи в чужбина.

**Чл.19.(1)** Гражданите на държави извън Европейския съюз се приемат за обучение чрез конкурс по документи във всички специалности, ако отговарят на следните условия:

1. Минималният среден успех от учебните предмети от документа за завършено средно образование (дипломата), които са балообразуващи за специалността, за която кандидатства лицето, не може да бъде по-нисък от 62 на сто от максималната стойност по системата за оценяване в страната, в която е придобито средното образование, т.е. от оценка „добър”.

2. Представили са следните документи:

а) диплома за завършено средно образование и приложение към дипломата с оценките и скала за оценяване;

б) удостоверение за признаване на завършено средно образование от регионалното управление по образование съгласно раздел II, чл. 4, ал. 5 от Наредба №2 от 14.04.2003 г. за признаване на завършени етапи на училищно обучение или степени на образование и професионална квалификация по документи, издадени от училища в чужда държава~~;~~

в) документ, издаден от компетентен орган, с който се удостоверява правото на кандидата да продължи обучението си във висшите училища на страната, в която е придобито средното образование;

г) ксерокопие от документ за самоличност /паспорт/;

д) документ, удостоверяващ двойното гражданство за лицата, които имат такова;

е) два броя цветни снимки формат 3,5/4,5 см;

ж) документ за владеене на български език;

**(2)** Документите по буква „а”, „б”, „в” от ал.1 се представят легализирани, преведени на български език и заверени в съответствие с разпоредбите на международните договори на Република България и държавата, в която са издадени, а при отсъствие на такава – по общия ред за легализациите, преводите и заверките на документи.

**(3)** При наличие на разлика в имената на кандидата в документите за самоличност, същият прилага и нотариално заверена декларация за идентичност на имената или удостоверение от общинските власти.

**(4)** Чуждестранните граждани могат да се обучават само в редовно обучение.

**(5)** Лицата с двойно гражданство, едното от които е българско, се приемат чрез конкурс по документи – редовна и задочна форма на обучение.

**(6)** Годишната такса за обучение се определя с държавните изисквания за съответната година. Таксата се превежда на два пъти – в началото на всеки семестър по банкова сметка.

**(7)** Лицата с двойно гражданство, едното от които е българско, заплащат половината от таксата, определена от Министерски съвет.

**Допълнителни разпоредби**

**§ 1.** Кандидат-студентите, представили документи с невярно съдържание, направили опит да дадат невярна информация при попълването на кандидатстудентските документи, да заблудят приемните комисии и да подведат ръководството на Колежа по туризъм - Варна, се отстраняват от участие в конкурса. Ако неверността и злоупотребата бъдат установени след приемането на кандидата за студент, той се отстранява от Колежа независимо от курса на обучение.

**§ 2.** Заявления и жалби по всички кандидатстудентски въпроси се отправят до директора на Колежа по туризъм - Варна в тридневен срок след обявяване на крайното класиране.

**§ 3.** Приетите и записани студенти, в случай, че се откажат по собствено желание от обучението си в Колежа по туризъм - Варна, следва да подадат заявление до директора на колежа за отписване и да получат всички оригинални документи. Внесената семестриална такса не се връща.

**Заключителни разпоредби**

**§ 1.** Настоящият правилник е разработен на основата на Закона за висшето образование, Наредбата за държавните изисквания за приемане на студенти във висшите училища на РБългария, Класификатора на областите на висше образование и професионалните направления и други действащи подзаконови нормативни актове.

**§ 2.** Колежът по туризъм – Варна запазва правото си да актуализира съдържащите се в настоящия правилник изисквания при настъпили изменения в нормативните актове.

**§ 3.** Правилникът е приет с решение

**ПРИЛОЖЕНИЕ № 1**

**ОБРАЗУВАНЕ НА БАЛ**

|  |  |  |  |
| --- | --- | --- | --- |
| **Специалност**  | **Оценки балообразуване** | **Специалност** | **Оценки балообразуване** |
| Мениджмънт на туризма и развлекателния бизнес(редовно обучение) | От дипломата за завършено средно образование1.български език и литература от курса на обучение2. първи чужд език3. втори чужд език4. По избор на кандидата: ДЗИ/ЗДИППК (ТПС)/ Оценка от електронен кандидатстудентски изпит (тест по) чужд език от ИУ – Варна/Оценка от кандидат-студентски изпит по чужд език, положен през 2025 г. в друг университет в България | Мениджмънтна хотели и ресторанти(редовно и задочно обучение) | От дипломата за завършено средно образование1.български език и литература от курса на обучение2. първи чужд език3. втори чужд език4. По избор на кандидата: ДЗИ/ЗДИППК (ТПС)/ Оценка от електронен кандидатстудентски изпит (тест по) чужд език от ИУ – Варна/Оценка от кандидат-студентски изпит по чужд език, положен през 2025 г. в друг университет в България  |

* ДЗИ – Държавен зрелостен изпит
* ТПС – Теория на професията и специалността само за завършили преди 2021 г.
* ЗДИППК - Задължителен държавен изпит за придобиване на професионална квалификация

**ПРИЛОЖЕНИЕ № 2**

**КАНДИДАТ-СТУДЕНТСКИ ПРИЕМ 2025 г.**

 **СРОКОВЕ ЗА ПОДАВАНЕ НА ДОКУМЕНТИ ЗА УЧАСТИЕ**

**В КЛАСИРАНЕ И ЗАПИСВАНЕ НА ПРИЕТИТЕ СТУДЕНТИ**

**работно време на комисията по прием на документи и записване**

**от 8.30 до 16.00 ч. в работни дни от седмицата, в Колежа по туризъм – Варна**

 **при ИУ-Варна – Трети корпус на ИУ-Варна, бул. „Сливница” №158 А, гр. Варна**

|  |  |
| --- | --- |
| **Предварителен прием** | **Кандидатстване, класиране, записване** |
| Отм., АС-02.02.2024 г. |
|  |  |
| **Основен прием** | **Кандидатстване, класиране, записване** |
| **16 юни – 11 юли 2025 г.** | Завършили средно образование преди 2025 г.Завършили средно образование през 2025 г. |
| **14 юли 2025 г.**  | Обявяване на първо класиране  |
| **15 юли - 28 юли 2025 г.** | Заплащане на семестриална такса и записване на приетите на първо класиранеЗаписване на приетите на предварителен прием |
| **29 юли 2025 г.**  | Обявяване на второ класиране |
| **30 юли - 31 юли 2025 г.**  | Заплащане на семестриална такса и записване на приетите на второ класиране |

**ПРИЛОЖЕНИЕ № 3**

**Таблица на направленията и професиите, чиито държавни изпити**

**за придобиване на професионална квалификация**

**(по теория на професията и специалността – преди 2021 г.) се признават за вход в ИУ – Варна**

|  |  |  |
| --- | --- | --- |
| **Код на направ-ление** | **Код на специалност** | **Наименование** |
| **341** | **Продажби на едро и дребно** |
| 3410201 | Продавач-консултант |
| 3410301 | Брокер, специалност „Недвижими имоти” |
| 3410401 | Търговски представител, специалност „Търговия на едро и дребно” |
| **342** | **Маркетинг и реклама** |
| 3420101 | Маркетинг |
| 3420102 | Търговско посредничество |
| 3420201 | Сътрудник в маркетингови дейности, специалист „Маркетингови проучвания” |
| **343** | **Финанси, банково и застрахователно дело** |
| 3430101 | Банково дело |
| 3430102 | Застрахователно и осигурително дело |
| 3430103 | Финансово посредничество |
| **344** | **Счетоводство и данъчно облагане** |
| 3440101 | Счетоводна отчетност |
| 3440102 | Счетоводство  |
| 3440201 | Митническа и данъчна администрация |
| 3440202 | Митническо и данъчно обслужване |
| 3440301 | Оперативно счетоводство  |
| **345** | **Стопанско управление и администрация** |
| 3450101 | Индустрия |
| 3450102 | Търговия |
| 3450103 | Земеделско стопанство |
| 3450104 | Икономика и мениджмънт |
| 3450105 | Предприемачество и мениджмънт |
| 345020 | Фирмен мениджър |
| 3450205 | Мениджмънт в туризма |
| 3450206 | Мениджмънт в спорта |
| 3450210 | Мениджмънт в производството на облекло и модния дизайн |
| 3450401 | Бизнес услуги |
| 3450501 | Малък и среден бизнес |
| 3450201 | Икономист, специалист „Индустрия” |
| 3450202 | Икономист, специалист „Търговия” |
| 3450203 | Икономист, специалист„Земеделско стопанство” |
| 3450204 | Икономист, специалист„Икономика и мениджмънт” |
| 3450205 | Икономист, специалист „Горско стопанство” |
| **346** | **Секретарски и административни дейности** |
| 3460101 | Бизнес администрация (офис-мениджър) |
| 3460201 | Административно обслужване (офис-секретар) |
| 3460401 | Съдебна администрация |
| **347** | 3470101 | Индустриални отношения |
| **811** |  | **Хотелиерство, ресторантьорство и кетеринг** |
| **811** | 8110101 | Организация на хотелиерството  |
| 8110103 | Организация на дейности в места за настаняване |
| 8110201 | Организация и управление на хотелиерството  |
| 8110301 | Хотелиерство |
| 8110601 | Организация и управление в ресторантьорството  |
|  | 8110603 | Кетеринг |
| **812** |  | **Пътувания, туризъм и свободно време** |
| **812** | 8120101 | Организация на туризма и свободното време |
| 8120102 | Селски туризъм |
| 8120201 | Туризъм |
| 8120301 | Екскурзоводство |
| 8120401 | Туристическа анимация |